Melt Myburgh - 2011-09-27 Untitled Document
Dames en here van die Ingrid Jonker-pryskomitee, beoordelaars Dit is vir my ’n voorreg om hierdie prys, met sy assosiasie van Ingrid Jonker se uitsonderlike digterlike nalatenskap, in ontvangs te neem. Om dit te ontvang uit die hand van Caro Wiese, wie se ondersteuning van die poësie en geleenthede soos hierdie van voddedraers digters maak, is ’n voorreg des te meer. Vir my suster Karen en haar kinders, Janke en Hugh, wat vanaand hierdie geleentheid met my deel: baie dankie. Julle is my bloed en laat my voel ek behoort.
by die ontvangs van die ingrid jonker vir die oomblik wat jy jou rug op die twaalf apostels keer kan ek sien hoe die wind beitel aan jou profiel om jou enkels skuim ’n tsunami van drif jou skadu ontwerp deur maanlig ek weet, daarso waar jy staan sal jy sien hoe Koeberg se ligte aanflikker in die mis jou saam met my verbeel hoe terrasse oortrek met anemone duidelik raak met elke tree dieper in die mis aanskou hoe die kragsentrale se buitelyne gelade nader skuif: koepels blink tussen minarette in marmer: ’n mausoleum vir die liefde!